Deg usefru n ‘Yemma’, i yellan d taceqquft ɣezzifen i yesɛan azal meqqren, amedyazagi yessemres azwel ‘yemma’ imi yebɣa ad d-yini yiss tamagit, acku deg-s yettawi-d ɣef waṭas n temsal seg-sent tutlayt, amezruy, tamurt, tudert,tanaṣlit, tigemmi, tajaddit, tadukli d tegmat s umata d-ayen akk i ilaq ad yesɛu wegdud akken ad d-iban yidles d tmagit-is deg wadeg ideg yettidir, am akken tigi d timsal i aɣ-d-yemmalen seg wanda i d-nekka.